cyanic-selkie/wikianc huggingface dataset:
சனவரி 2015
சனவரி 2015 (January 2015, ஜனவரி 2015), 2015 ஆம் ஆண்டின் முதலாம் மாதமாகும். இம்மாதம் ஒரு வியாழக்கிழமையில் துவங்கி 31 நாட்களின் பின்னர் சனிக்கிழமையில் முடிவடைகிறது. தமிழ் நாட்காட்டியின் படி தை மாதம் சனவரி 15 புதன்கிழமை தொடங்கி பெப்ரவரி 12 வியாழக்கிழமை முடிவடைகின்றது.
பல்குளோரினேற்ற டைபீனைல் ஈதர்கள்
பல்குளோரினேற்ற டைபீனைல் ஈதர்கள் (Polychlorinated diphenyl ethers) என்பவை கட்டமைப்பில் பல்குளோரினேற்ற பைபீனைல்களை ஒத்துள்ளன. இவ்விருவகைச் சேர்மங்களும் நச்சுத்தன்மை கொண்ட பல்லாலசனேற்ற சேர்மங்களாகக் கருதப்படுகின்றன. ஓரின பல்குளோரினேற்ற டைபீனைல் ஈதர்களில் சில ஆர்த்தோ பதிலீடு பல்குளோரினேற்ற பைபீனைல்கள் அல்லாத சேர்மங்களைப் போல நச்சு எதிர்வினைகளை வெளிப்படுத்துகின்றன. இவ்விரண்டுக்கும் இடையில் அரைல் ஐதரோகார்பன் ஏற்பி செயல்படுகிறது.
மேற்கோள்கள்
பகுப்பு:கரிம ஆலைடுகள் பகுப்பு:குளோரோ அரீன்கள்
கார்க்களா சட்டமன்றத் தொகுதி
கார்க்களா சட்டமன்றத் தொகுதி (Karkala Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது உடுப்பி மாவட்டத்தில் உள்ளது. உடுப்பி சிக்கமகளூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 122 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:உடுப்பி மாவட்டம்
பீம அமாவாசை
முக்கியத்துவம்
அமாவாசை மற்றும் அமாவாசையைக் கொண்ட பதினைந்து நாட்களும் இந்துக்களால் மங்களகரமானதாகக் கருதப்படுகிறது. இந்த காலகட்டத்தில், அவர்களின் காணிக்கைகள் தங்கள் முன்னோர்களைச் சென்றடைகின்றன என்றும், அதற்குப் பதிலாக, காணிக்கை செலுத்துபவர்கள் ஆசீர்வதிக்கப்படுகிறார்கள் என்றும் அவர்கள் நம்புகிறார்கள். இது மங்களகரமான காலகட்டத்தின் தொடக்கத்தைக் குறிக்கிறது, மேலும் பல பூசைகள் பல்வேறு இந்து தெய்வங்களை நோக்கிச் செய்யப்படுகின்றன, அவர்களின் ஆசீர்வாதங்களைப் பெற நோக்கியும் செய்யப்படுகின்றன.
இந்த நாளின் அனுசரிப்பு முதன்மையாக மகாபாரதத்தின் ஐந்து கதாநாயகர்களில் ஒருவரான பீமனுடன் தொடர்புடையது. பீமனா அமாவாசை பீமனின் பிறந்த நாளாகவும், அதே போல் அவன் பொல்லாத பகாசுரனை வதம் செய்த நாளாகவும், அதன் மூலம் அவனது பிராமண சேனைகளை அரக்கர்கள் சாப்பிடாமல் காப்பாற்றிய நாளாகவும் கருதப்படுகிறது.
கர்நாடகாவில், ஆடி மாதத்தின் கடைசி நாள் பீமன அமாவாசையாகக் குறிக்கப்படுகிறது. இந்த நாளில், பார்வதியின் பக்தியால் கவரப்பட்ட சிவன், அவளை மனைவியாக ஏற்றுக்கொண்டதாக இப்பகுதியின் சைவர்கள் நம்புகிறார்கள். இந்த நாளில் பெண்கள் விரதம் இருந்து, அன்னதானம் செய்து, சிவனை வழிபட்டால், திருமணமாகாத பெண்களுக்கு நல்லொழுக்கமுள்ள கணவனைத் தேடி, பார்வதி அவர்களை ஆசீர்வதிப்பார் என்றும், திருமணமான பெண்களுக்கு அவர் தம் கணவருக்கு நீண்ட ஆயுளும், வெற்றியும், மகிழ்ச்சியும் கிடைக்கும் என்பதும் நம்பிக்கை. சகோதரிகளும் தங்கள் சகோதரர்களின் நலனுக்காக பிரார்த்தனை செய்கிறார்கள். சிவன் மற்றும் பார்வதியின் மூர்த்திகள் சிவப்பு மண் களிமண்ணைப் பயன்படுத்தி தயாரிக்கப்பட்டு, உலர்த்தப்பட்டு சாம்பல் மற்றும் வெண்கலத்தால் அலங்கரிக்கப்படுகின்றன. சில நேரங்களில் இந்த மூர்த்திகள் பஞ்சலோகத்தால் ஆனவையாகவும் இருக்கலாம். (ஐந்து பொருட்கள் - தங்கம், வெள்ளி, தாமிரம், வெண்கலம் மற்றும் துத்தநாகம்).
மேற்கோள்கள்
பகுப்பு:இந்து சமய விழாக்கள் பகுப்பு:கருநாடக விழாக்கள்
புரோபார்கைல் குளோரைடு
புரோபார்கைல் குளோரைடு (Propargyl chloride) என்பது C3H3Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 3-குளோரோ-1-புரோப்பைன் என்ற பெயராலும் இச்சேர்மத்தை அழைக்கலாம். தெளிவான பழுப்பு நிறத்தில் காணப்படும் இச்சேர்மம் உயர் நச்சுத்தன்மையுடன் தீப்பற்றும் பண்பைக் கொண்டதாக உள்ளது. இது தண்ணிரீரில் கரையாது. ஆனால் பென்சீன் மற்றும் எத்தனாலில் கலக்கும். புரோபார்கைல் குளோரைடின் ஒளிவிலகல் எண் 1.4350 ஆகும். பொதுவாக அரிப்புத் தடுப்பியாகவும் மண்புகையூட்டம் மூலம் தொற்றுயிரிகளைக் கட்டுப்படுத்தவும் இச்சேர்மம் பயன்படுத்தப்படுகிறது. மேலும் கரிமத் தொகுப்பு வினைகளில் இடைநிலைச் சேர்மமாகவும் இது பயன்படுகிறது.
புரோபார்கைல் குளோரைடு ஆல்ககாலுடன் வினைபுரிந்து புரோபார்கைல் எசுத்தர்களைக் கொடுக்கிறது.
புற இணைப்புகள்
பகுப்பு:ஆல்க்கைன்கள் பகுப்பு:கரிமகுளோரைடுகள் பகுப்பு:கரிம ஆலைடுகள்
உபுண்டு (இயக்குதளம்)
உபுண்டு   (Ubuntu) என்பது, குனூ/லினக்சு இயங்குதளத்தின் வழங்கல்களில் ஒன்றாகும். இது டெபியனை அடிப்படையாகக் கொண்டது. இதில் அடங்கியுள்ள அனைத்து மென்பொருட்களும் கட்டற்ற, திறந்த ஆணைமூல மென்பொருட்களாகும். இவ்வழங்கல் முற்றுமுழுதாக இலவசமாகக் கிடைக்கிறது. இவ்வழங்கல் பொதியப்பட்ட இறுவட்டுக்களைப் பணம் எதுவும் செலுத்தாமல் அஞ்சல் மூலம் பெறக்கூடியதாக இருந்தது. உபுண்டு என்ற ஆப்பிரிக்கச் சொல்லிற்கான பொருள், மானிட நேயம் என்றவாறாக அமைகிறது. "மனிதர்களுக்கான லினக்சு" என்ற மகுட வாக்கியத்தோடு இது வெளிவருகிறது.
வெளியீடுகள்
thumb|right|190px|அலைபேசி (Nexus S) உபுண்டு
பழையகரம் லெட்சுமி நாராயணப்பெருமாள் கோயில்
பழையகரம் லெட்சுமி நாராயணப்பெருமாள் கோயில் தமிழ்நாட்டில் நாகபட்டினம் மாவட்டம், பழையகரம் என்னும் ஊரில் அமைந்துள்ள பெருமாள் கோயிலாகும்.
உபுண்டு (இயக்குதளம்)
வெளியீடுகள்
thumb|right|190px|உபுண்டு [[தொலைக்காட்சிப் பெட்டி]]
உபுண்டுவின் வெளியீடுகள் ஒவ்வொரு ஆறுமாதகாலத்திற்கு ஒருமுறை வெளிவருகின்றன. ஒவ்வொரு வெளியீடும் 18 மாதங்களுக்கான இலவச அனுசரணை கொண்டவையாக அமைகின்றன. இதில் டாப்பர் ட்ரேக் (6.06) ஆனது மேசைக்கணினிகளுக்கு 3 வருட இலவச அனுசரணையும் வழங்கிகளுக்கு 5 வருட இலவச அனுசரணையும் கொண்டதாக இருக்கும் என அறிவிக்கப்பட்டுள்ளது. திட்டமிடப்பட்டபடி இதன் தற்போதைய பதிப்பான கட்ஸி கிப்பன், 18 அக்டோபர், 2007 அன்று வெளியிடப்பட்டுள்ளது. . இதில் முற்றிலும் தளையறு மென்பொருட்களைக் கொண்ட ஒரு வழங்கலும் இருக்குமென்று எதிர்பார்க்கப்படுகிறது.
பழையகரம் லெட்சுமி நாராயணப்பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
உபுண்டு (இயக்குதளம்)
வெளியீடுகள்
வெளியீடுகள் தமக்கென தனித்தனியான பெயர்களையும், பதிப்பு இலக்கத்தையும் கொண்டிருக்கும். பதிப்பு இலக்கமானது வெளியீட்டின் ஆண்டினையும் மாதத்தையும் குறிப்பதாக அமையும். எடுத்துக்காட்டாக உபுண்டு 4.10 ஆனது 2004 ஆம் ஆண்டு 10 ஆம் மாதம் வெளிவந்ததாகும்.
பழையகரம் லெட்சுமி நாராயணப்பெருமாள் கோயில்
கோயில் அமைப்பு
இக்கோயிலில் லெட்சுமி நாராயணப்பெருமாள் சன்னதியும், ஸ்ரீஆஞ்சநேயர், கருடன், சக்கரத்தாழ்வார், பலிபீடம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஏகாதசி முக்கிய திருவிழாவாக நடைபெறுகிறது.
உபுண்டு (இயக்குதளம்)
வெளியீடுகள்
மார்க் ஷட்டில்வர்த் (Mark Shuttleworth) என்பவருடைய கனோனிக்கல் நிறுவனம் (Canonical Ltd) எனும் நிறுவனம் உபுண்டுவுக்கு அனுசரணை வழங்குகிறது.
பழையகரம் லெட்சுமி நாராயணப்பெருமாள் கோயில்
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உபுண்டு (இயக்குதளம்)
தன்மைகள்
thumb|350px|உபுண்டு - தமிழ் இடைமுகப்புடன்
மிதிவண்டி ஓட்டப்பந்தயம்
மிதிவண்டி ஓட்டப்பந்தயம், உடல் வலுவைப் பயன்படுத்தி மிதிவண்டியை பல்வேறு வகையான ஓடுதடங்களில் விரைவாக ஓட்டிச் செல்லும் போட்டி ஆகும். இப்போட்டிகளில் நான்கு முக்கிய வகைகள் உண்டு. இவை ஒலிம்பிக் போட்டிகளிலும் இடம்பெறுகின்றன. அவையாவன:
உபுண்டு (இயக்குதளம்)
மென்பொருள் பொதி முகாமைத்துவமும் அனுசரணையும்
240px|உபுண்டு 12.04வில், [[கேயுபுண்டு|குபுண்டுவை நிறுவும் போது, நாம் தெரிவு செய்ய வேண்டிய கேடிஇ திரைமேலாளர்கள்|thumb]] உபுண்டுவின் மென்பொருள் பொதி முகாமைத்துவமும், மென்பொருட்களுக்கான அனுசரணையும் நான்கு பெரும் பிரிவுகளினூடு கையாளப்படுகிறது. அவையாவன,
மிதிவண்டி ஓட்டப்பந்தயம்
வரலாறு
முதன் முதலாக மே 31, 1868ல் பாரிசில் பார்க் டி செயின் குலோடு (Parc de Saint-Cloud) என்னும் இடத்தில் 1,200 மீட்டர் தொலைவு மிதிவண்டி ஓட்டப் பந்தயம் நடைபெற்றது. இப்போட்டியில் ஜேம்ஸ் மூர் என்னும் ஆங்கிலேயர் மரத்தால் செய்த, இரும்புப் பட்டை கொண்ட ஆழிகள் (சக்கரங்கள்) உடைய மிதிவண்டியை ஓட்டி வெற்றி பெற்றார். இம்மிதிவண்டி இங்கிலாந்தில் கேம்பிரிட்ஜ்ஷயர் என்னும் பகுதியில், எலை (Ely) என்னும் இடத்தில் உள்ள அருங்காட்சியகத்தில் காட்சிக்கு வைக்கப்பட்டுள்ளது.
உபுண்டு (இயக்குதளம்)
Main
இதனுள் உபுண்டு அணியினரால் முழுமையான அனுசரணை வழங்கப்படத்தக்க மென்பொருட்கள் அடங்குகின்றன. இதனுள் அடங்கும் பொதிகள் முழுமையாக உபுண்டு உரிம கட்டுப்பாடுகளுக்கு ஒழுகுவனவாகும். இப்பொதிகளுக்கு காலத்துக்குக்காலம் பாதுகாப்பு பொருத்துக்களும், இற்றைப்படுத்தல்களும் வழங்கப்படுகின்றன. இப்பிரிவினுள் கணினிப்பயனர் ஒருவருக்கு தேவையான பொதுவான அனைத்து பொதிகளும் உள்ளடக்கப்படுகின்றன.
மிதிவண்டி ஓட்டப்பந்தயம்
குறிப்புக்கள்
பகுப்பு:விளையாட்டுகள்
உபுண்டு (இயக்குதளம்)
Restricted
இதனுள் அடங்கும் பொதிகளின் முக்கியத்துவம் கருதி உபுண்டு அணியினர் இவற்றுக்கும் அனுசரணை வழங்குகின்றனர். ஆனால் இப்பொதிகள் முறையான தளையறு மென்பொருட்கள் அல்ல. திறந்த அணைமூல உரிமத்தின் அடிப்படையில் வழங்கப்படாதவை கூட இதனுள் அடங்குகின்றன. பெரும்பாலும் இன்றியமையாத வன்பொருள் இயக்கிகள், கருவிற்குரிய பகுதிகள் என்பன இதனுள் அடங்குகின்றன. இத்தகைய மென்பொருட்களின் மூல நிரல் கிடைக்காதிருக்கக்கூடிய சாத்தியங்கள் உள்ளதால் உபுண்டு அணியினரால் முறையான அனுசரணையினை வழங்க முடியாத நிலை ஏற்படலாம்.
Universe
இப்பிரிவினுள் பெருமளவான மென்பொருட்கள் அடங்குகின்றன. அவற்றின் உரிமம் எதுவாகவும் இருக்கலாம். இப்பொதிகளுக்கு உபுண்டு அணியினரின் அனுசரணை கிடையாது.
மாண்டோவி ஆறு
thumb| இந்தியாவின் கோவா, குளிர்காலத்தில் மேகமூட்டமான நாளில் மாண்டோவி ஆற்றின் காட்சி மாண்டோவி ஆறு (Mahadayi/Mandovi River), மகாதாய் அல்லது மதே ஆறு என்றும் அழைக்கப்படும் இது இந்திய மாநிலமான கோவாவின் உயிர்நாடியாக விவரிக்கப்பட்டுள்ளது. மாண்டோவி, சுவாரி ஆகிய ஆறுகள் கோவா மாநிலத்தின் இரண்டு முதன்மை ஆறுகளாகும். மாண்டோவி, சுவாரி ஆறு ஆகிய ஆறுகளுடன் கபோ அகுவாடாவில் உள்ள ஒரு பொதுவான சிற்றோடையில் சேர்ந்து மர்மகோவோ துறைமுகத்தை உருவாக்குகிறது. மாநில தலைநகரான பனாஜி மற்றும் கோவாவின் முன்னாள் தலைநகரான பழைய கோவா இரண்டும் மண்டோவியின் இடது கரையில் அமைந்துள்ளன.
நீர்ப் படிப்பு
இந்த ஆற்றின் மொத்த நீளம் 81 கிலோமீட்டர் (50 மைல்); கர்நாடகாவில் 35 கிலோமீட்டர் (22 மைல்), மகாராட்டிராவில் 1 கிலோமீட்டர் (0.62 மைல்) மற்றும் கோவா கோவாவில் 45 கிலோமீட்டர் (28 மைல்). இது கர்நாடகாவின் பெலகாவி மாவட்டத்தில் மேற்கு தொடர்ச்சி மலையில் உள்ள பிம்காட்டில் 30 நீரூற்றுகள் கொண்ட ஒரு பகுதியிலிருந்து உருவாகிறத. இந்த ஆற்றில் மொத்தம் 2,032 கிமீ 2 நீர்ப்பிடிப்பு பகுதி உள்ளது. இதில் 1,580 கிமீ 2, 375 கிமீ 2 மற்றும் 77 கிமீ 2நீர்ப்பிடிப்பு பகுதி முறையே கோவா, கர்நாடகா மற்றும் மகாராஷ்டிராவில் உள்ளன. இதன் நீர்நிலைகள், தூத்சாகர் அருவி மற்றும் வச்ரபோகா அருவி ஆகியவற்றைக் கொண்டுள்ளது. இது ஒரு சில இடங்களில் கோமதி என்றும் அழைக்கப்படுகிறது.
உபுண்டு (இயக்குதளம்)
மேகக் கணினி கூட்டம் (Cloud computing)
உபுண்டு சர்வர் பதிப்பு மேகக் கணினி கூட்டம் தன்னகத்தே கொண்டுள்ளது. (உபுண்டு 11.04 பதிப்பும் அதற்கு மேலும்)
மாண்டோவி ஆறு
நீர்ப் படிப்பு
இந்த ஆறு வடக்கிலிருந்து சத்தாரி வட்டம் வழியாகவும், கர்நாடகாவின் வட கன்னட மாவட்டத்திலிருந்து ராக் தொடருந்து நிலையத்திற்கு அருகில் கோவாவுக்குள் நுழைகிறது. பெல்காம், வடகன்னட மாவட்டம் மற்றும் கோவாவில் கும்பார்ஜுவா, திவார் மற்றும் சோரியோ வழியாக பாய்கிறது. இறுதியில் அரபிக்கடலில் கலக்கிறது. மாபூசா ஆறு இதன் துணை நதியாகும்.
உபுண்டு (இயக்குதளம்)
உபுண்டு வழங்கலின் வடிவங்கள்
பல்வேறு தேவைகளையும் பயன்பாடுகளையும் கருத்திற்கொண்டு இவ்வழங்கல் வெவ்வேறு வடிவங்களில் வெளிவருகிறது.
மாண்டோவி ஆறு
நீர்ப் படிப்பு
இரு நதிகளையும் இணைக்கும் கும்பார்ஜூம் கால்வாய், மாண்டோவியின் உட்புறங்களை இரும்புத் தாது கொண்டு செல்லும் கப்பல்களுக்கு அணுகக்கூடியதாக ஆக்கியுள்ளது. இரும்புத் தாது கோவாவின் பிரதான கனிமமாகும். இது கிழக்கு மலைகளில் வெட்டப்படுகிறது. பழைய கோவா நகரத்திற்கு அருகிலுள்ள மண்டோவியில் திவார், சோரியோ மற்றும் வான்க்ஸிம் என்ற மூன்று பெரிய நன்னீர் தீவுகள் உள்ளன. சோரோ தீவு சலீம் அலி பறவைகள் சரணாலயத்திற்கு சொந்தமானது. இதற்கு புகழ்பெற்ற பறவையியலாளர் சலீம் அலியின் பெயரிடப்பட்டுள்ளது. ஒரு வழக்கமான படகு தீவுகளுக்கும் பிரதான நிலப்பகுதிக்கும் இடையில் குடிமக்களை கொண்டு செல்கிறது.
வெளி இணைப்புகள்
பகுப்பு:இந்திய ஆறுகள் பகுப்பு:கர்நாடக ஆறுகள் பகுப்பு:Coordinates on Wikidata
உபுண்டு (இயக்குதளம்)
வெளி இணைப்புக்கள்
பகுப்பு:குனூ பகுப்பு:லினக்சு வழங்கல்கள் பகுப்பு:கட்டற்ற இயக்கு தளங்கள் பகுப்பு:கட்டற்ற மென்பொருட்கள் பகுப்பு:உபுண்டு (இயக்குதளம்) பகுப்பு:X86-64 லினக்சு வழங்கல்கள்
உறுதியின் வெற்றி (றைய்யம்ப் ஒஃவ் த வில்)
உறுதியின் வெற்றி என்று தமிழில் அழைக்கப்படக்கூடிய றைய்யம் ஒஃவ் த வில் (ஆங்கிலம்: Triumph of the Will; யேர்மன்:Triumph des Willens) நாசி கட்சியை பற்றிய ஒரு பரப்புரை விபரண திரைப்படமாகும். இத்திரைப்படம் Leni Riefenstahl எனபவரால் 1934 ஆண்டு நடைபெற்ற நாசி கட்சியின் Nuremberg பேரவையையின் நிகழ்வுகளை பதிவுசெய்கின்றது. இத்திரைப்படம் திரைப்பட நுட்ப வரலாற்றில் ஒரு மைல்கல்லாக கணிக்கப்படுவதோடு, உலக வரலாற்றில் ஒரு முக்கிய ஆவணமாகவும் திகழ்கின்றது. நாசி யேர்மனியின் ஏகபோக சர்வதிகார அரசை போற்றி எடுக்கப்பட்ட ஒரு பரப்புரை திரைப்படம் என்றபடியால், இத்திரைப்படம் சர்ச்சைக்குரியது.
மேற்கோள்கள்
பகுப்பு:பரப்புரை பகுப்பு:ஆவண நிகழ்படங்கள் பகுப்பு:நாசிசம் பகுப்பு:அடால்ஃப் இட்லர் பகுப்பு:செருமானியத் திரைப்படங்கள்
போர்த்துக்கீசிய மலாக்கா
போர்த்துக்கீசிய மலாக்கா, (மலாய் மொழி: Melaka Portugis; போர்த்துகீசியம்: Malaca Portuguesa அல்லது Fortaleza de Malaca; ஆங்கிலம்: Portuguese Malacca; சீனம்: 葡属马六甲) என்பது 1511-ஆம் ஆண்டில் இருந்து 1641-ஆம் ஆண்டு வரையில், 130 ஆண்டுகள், தீபகற்ப மலேசியாவின் மலாக்கா நகரை போர்த்துகீசியர்கள் ஆட்சி செய்ததைக் குறிப்பிடுவதாகும்.
1511 ஆகஸ்டு 15-ஆம் தேதி, போர்த்துகீசியர்களின் தாக்குதலால் மலாக்கா சுல்தானகம் வீழ்ச்சி அடைந்தது. அதன் பின்னர், மலாக்கா சுல்தானகத்தின் கடைசி சுல்தான் மகமுட் ஷா (Mahmud Shah of Malacca), போர்த்துகீசியர்கள் மீது அடிக்கடி தாக்குதல்களை நடத்தி வந்தார்.
சுல்தான் மகமுட் ஷாவின் தாக்குதல்களைத் தவிர்க்க, போர்த்துகீசியத் தளபதி அபோன்சோ டி அல்புகெர்க், மலாக்காவில் ஒரு கோட்டையைக் கட்டினார். அந்தக் கோட்டையின் பெயர் ஆ பாமோசா (Fortaleza de Malaca). அதன் பின்னர் மலாக்கா நகரம், போர்த்துகல் பேரரசின் கட்டுப்பாட்டிற்குள் வந்தது.
போர்த்துகீசியர்கள் மலாக்காவை 130 ஆண்டுகள் ஆட்சி செய்தார்கள். 1641-ஆம் ஆண்டு மலாக்கா நகரத்தை டச்சுக்காரர்கள் (Dutch East India Company) கைப்பற்றிக் கொண்டார்கள்.
லோபெஸ் டி செக்குயிரா
right|thumb|260px|1630-இல் ஆ பாமோசா கோட்டை
மலாக்காவின் செல்வச் செழிப்பைப் பற்றிய செய்தி போர்த்துகல் மன்னர் மானுவல் I என்பவரின் கவனத்தை ஈர்த்தது. அந்த வகையில் லோபெஸ் டி செக்குயிரா (Diogo Lopes de Sequeira) எனும் தன்னுடைய கடல்படைத் தளபதியை மலாக்காவிற்கு அனுப்பினார். லோபெஸ் டி செக்குயிரா தான் மலாக்கா மற்றும் தென்கிழக்கு ஆசியாவிற்கு அதிகாரப்பூர்வமாக வந்த முதல் ஐரோப்பியர்.
லோபெஸ் டி செக்குயிரா 1509-ஆம் ஆண்டில் மலாக்காவிற்கு வந்தார். மலாக்காவிலும் மடகஸ்கார் தீவிலும் போர்த்துகீசியர்கள் வணிகம் செய்யும் வாய்ப்புகளைத் தேடி அவர் அங்கு வந்தார். போர்த்துகீசியர்கள் வியாபாரம் செய்யும் எண்ணத்துடன் தான் முதலில் மலாக்கா வந்தனர்.
சுல்தான் மகமுட் ஷா
அப்போது மலாக்காவின் அரசராக சுல்தான் மகமுட் ஷா இருந்தார். தொடக்கத்தில் சுல்தான் மகமுட் ஷாவின் நல்ல வரவேற்பையும் விருந்தோம்பலையும் லோபெஸ் டி செக்குயிரா பெற்றார். இருந்தாலும், விரைவில் சிக்கல்கள் ஏற்பட்டன.
போர்த்துகீசியர்கள் கோவாவைக் கைப்பற்றிய பிறகு, அங்கு மதம் தொடர்பான சிக்கல்கள் ஏற்பட்டன. இந்தக் கட்டத்தில் மலாக்கா சுல்தானின் அரசவையில் கோவா முஸ்லிம்கள் (Goa Muslims) செல்வாக்கு பெற்று இருந்தார்கள்.
போர்த்துகீசியர்களின் அச்சுறுத்தல்
மதங்களுக்கு இடையே போட்டி ஏற்படும் என்ற பொதுவான உணர்வு தூண்டப்பட்டது. போர்த்துகீசியர்களால் ஒரு பெரிய அச்சுறுத்தல் ஏற்படும் என்றும் நம்ப வைக்கப்பட்டது. அதே சமயத்தில், லோபெஸ் டி செக்குயிராவின் அணுகு முறையும் சரியாக அமையவில்லை. அதனால் சுல்தான் முகமது ஷா கோபம் அடைந்தார்.
லோபெஸ் டி செக்குயிராவின் ஆட்களில் பலரைச் சுல்தான் மகமுட் ஷா, கைது செய்து காவலில் வைத்தார். மற்ற சிலரைக் கொன்று விட்டார். பின்னர் நான்கு போர்த்துகீசியக் கப்பல்களைத் தாக்க முயன்றார். இருப்பினும் அவர்களில் பலர் தப்பினர்.
லோபெஸ் டி செக்குயிராவைக் கொலை செய்ய திட்டம் வகுக்கப்பட்டது. இதை லோபெஸ் டி செக்குயிரா ஒற்றர்கள் மூலமாகத் தெரிந்து கொண்டார். அதனால் இரவோடு இரவாக இந்தியாவிற்குத் தப்பிச் சென்றார். அந்தச் சூழ்ச்சியில் லோபெஸ் டி செக்குயிராவின் உதவியாளர்கள் சிலர் கொல்லப் பட்டனர்.
அல்பான்சோ டி அல்புகர்க்கு
1511 ஏப்ரல் மாதம் அபோன்சோ டி அல்புகெர்க் (Afonso de Albuquerque) என்பவர் போர்த்துக்கலின் குடியேற்ற நாடான கோவாவில் இருந்து மலாக்காவிற்கு வந்தார். 18 கப்பல்களில் 1200 போர் வீரர்களையும் கொண்டு வந்தார்.
பழி வாங்கும் திட்டத்துடன் தான் அபான்சோ டி அல்புகர்க், மலாக்காவின் மீது படை எடுத்தார்.
போர்த்துக்கீசியர்கள் துப்பாக்கி, பீரங்கிகளைக் கொண்டு தாக்குதல் நடத்தினர். சுல்தான் முகமது ஷாவிடம் அத்தகைய ஆயுதங்கள் எதுவும் இல்லை. மலாக்கா கடல்கரையில் ஒரு பெரிய போர் 40 நாட்கள் நடந்தது. 1511 ஆகஸ்டு மாதம் 24-ஆம் தேதி போர் முடிவுக்கு வந்தது.
போர்த்துகீசிய சயாம் நல்லுறவு
அந்தப் போரில் சுல்தான் முகமது ஷா தோல்வி அடைந்தார். பின்னர் அவர் சில அரச நேய விசுவாசிகளுடன் பகாங் காட்டிற்குள் தஞ்சம் அடைந்தார். பகாங் என்பது மலேசியாவில் ஒரு மாநிலம். மலேசியாவின் மிகப் பெரிய அடர்ந்த காடுகள் இந்த மாநிலத்தில் தான் உள்ளன.
அதன் பின்னர் காட்டிற்குள் இருந்தவாறு போர்த்துகீசியர்களின் மீது சுல்தான் முகமது ஷா அடிக்கடி மறைவுத் தாக்குதல்கள் நடத்தினார். அந்தத் தாக்குதல்கள் போர்த்துகீசியர்களுக்குப் பெரும் சிரமங்களைக் கொடுத்தன. இறுதியாக சுல்தான் முகமது ஷாவின் முயற்சிகள் தோல்வி அடைந்தன.
ஆ பாமோசா கோட்டை
இதற்கு இடையில் மலாக்காவில் போர்த்துகீசியர்கள் தங்களின் பாதுகாப்பிற்காக ஒரு பெரிய கோட்டையைக் கட்டத் தொடங்கினார்கள். அந்தக் கோட்டையின் பெயர் ஆ பாமோசா.
அந்தக் கோட்டையின் சிதைவுற்றப் பாகங்களை இன்றும் மலாக்காவில் பார்க்க முடியும். அவற்றை வரலாற்று நினைவுச் சின்னங்களாகக் கருதி, மலாக்கா வாழ் மக்கள் இதுகாறும் போற்றிப் பாதுகாத்து வருகின்றார்கள்.
பிந்தான் தீவு
இதற்கிடையில், சுல்தான் முகமது ஷா, பகாங் காட்டில் இருந்து பிந்தான் தீவுக்குச் (Bintan Island) சென்று அங்கு ஒரு புதிய தலைநகரை நிறுவினார். ஜாவா தீவின் வடக்கே ரியாவு தீவுக் கூட்டங்கள் உள்ளன. அங்குதான் இந்தப் பிந்தான் தீவும் இருக்கிறது. அங்கு இருந்தவாறு சுல்தான் முகமது ஷா அடிக்கடி மலாக்கா போர்த்துகீசியர்கள் மீது சின்னச் சின்னத் தாக்குதல்களை நடத்தி வந்தார்.
அந்தத் தாக்குதல்கள் போர்த்துகீசிய ஆளுமையில் பெரும் தாக்கங்களை ஏற்படுத்தவில்லை. இருப்பினும் அந்தத் தாக்குதல்கள் அவர்களுக்குப் பெரும் அச்சுறுத்தலாகவே இருந்து வந்தன. அது மட்டும் அல்ல. மலாக்காவின் போர்த்துகீசிய அரசாங்கத்திற்கு அது ஒரு பெரிய சவாலாகவும் விளங்கி வந்தது.
ஜாவா டெமாக் சுல்தானகம்
ஜாவா டெமாக் சுல்தானகத்தின் (Sultan of Demak) அரசராக இருந்த பத்தி உனுஸ் (Pati Unus) என்பவரின் உதவியுடன் போர்த்துகீசியர்களை மீண்டும் எதிர்த்தார். 1521-ஆம் ஆண்டு ஒரு பயங்கரமான போர் மலாக்காவில் நடந்தது. அந்தப் போரில் பத்தி உனுஸ் கொல்லப்பட்டார்.
பிந்தான் தீவில் இருந்த சுல்தான் முகமது ஷாவை அடக்குவதற்கு போர்த்துகீசியர்கள் தீவிரமாகக் களம் இறங்கினர். பிந்தான் தீவில் சுல்தான் முகமது ஷா இருக்கும் வரையில் தங்களுக்கு ஆபத்து என்பதை உணர்ந்தார்கள்.
காந்தி மண்டேலா விருதுகள்
காந்தி மண்டேலா விருதுகள் (Gandhi Mandela Awards), காந்தீயம் மற்றும் நெல்சன் மண்டேலாவின் கொள்கைகள், சமூக சேவை மற்றும் சமூக மேம்பாடு (ஆசியா மற்றும் ஆப்பிரிக்க நாடுகளில்) ஆகியவற்றை ஊக்குவிப்பதற்காக வழங்கப்படும் மதிப்புமிக்க பன்னாடு விருது ஆகும்.
போர்த்துக்கீசிய மலாக்கா
பிந்தான் தீவு தீக்கிரை
இந்த அச்சுறுத்தல் ஆபத்துகளை அடியோடு களைந்து விட வேண்டும் என்று போர்த்துக்கீசியர்கள் நினைத்தனர். ஆக பிந்தான் தீவையே அழித்துவிட முடிவு செய்தார்கள். ஒரு பெரும் படையைத் திரட்டி பிந்தான் தீவிற்கு அனுப்பினர். இது 1526-இல் நடந்தது.
காந்தி மண்டேலா விருதுகள்
உருவாக்கம்
மதிப்புமிகு காந்தி மண்டேலா அமைதி விருதாளர்களை நீதிபதி கொ. கோ.பாலகிருஷ்ணன் (தேசிய மனித உரிமைக் கழகம் இந்தியாவின் முன்னாள் தலைவர்) உள்ளிட்ட உயர்மட்ட அரசியலமைப்பு நடுவர் குழு உறுப்பினர்கள் தேர்ந்தெடுக்கின்றனர். இந்தியாவின் நீதிபதி தீபக் மிஸ்ரா (இந்தியாவின் முன்னாள் தலைமை நீதிபதி), நீதிபதி கேதர் நாத் உபாத்யாய் (நேபாளத்தின் முன்னாள் தலைமை நீதிபதி & நேபாள தேசிய மனித உரிமைக் கழக முன்னாள் தலைவர்), நீதிபதி எம். டி. தபசுல் இசுலாம் (நேபாளத்தின் முன்னாள் தலைமை நீதிபதி), நீதியரசர் ஜஸ்டிசு கியான் சுதா மிஸ்ரா (இந்தியாவின் முன்னாள் நீதிபதி உச்ச நீதிமன்றம்) ஆகியோரால் 2019-ல் "காந்தி மண்டேலா அறக்கட்டளை" மூலம் இந்தப் பரிசு நிறுவப்பட்டது.
போர்த்துக்கீசிய மலாக்கா
பிந்தான் தீவு தீக்கிரை
அந்தப் படைக்கு பெட்ரோ மாஸ்காரன்காஸ் (Pedro Mascarenhas) என்பவர் தலைமை தாங்கினார். பிந்தான் தீவையே அழித்து விட வேண்டும் என்று போர்த் தளபதிக்கு கட்டளை இடப்பட்டது. அதன் படியே அவரும் செய்து முடித்தார். 1526-ஆம் ஆண்டு பிந்தான் தீவைத் தீயிட்டுக் கொளுத்தினார்கள்.
காந்தி மண்டேலா விருதுகள்
உருவாக்கம்
இந்த விருது ஆண்டுதோறும் வழங்கப்படுகிறது. விருதுக்கான விண்ணப்பங்களை ஆசிய மற்றும் ஆப்பிரிக்க நாடுகளின் பிரதமர் அல்லது குடியரசுத் தலைவர் ஆகியோர் உள்ளடக்கிய குழு வரவேற்கிறது.
போர்த்துக்கீசிய மலாக்கா
முசபர் ஷா
சுல்தான் முகமது ஷாவும் அவருடைய குடும்பத்தினரும் பிந்தான் தீவில் இருந்து சுமத்திரா, ரியாவ் (Riau) தீவுக் கூட்டத்தில் இருக்கும் கம்பார் எனும் இடத்திற்குத் தப்பிச் சென்றார். அங்கேயே அவர் தன்னுடைய கடைசி நாட்களையும் கழித்தார்.
1528-ஆம் ஆண்டு சுல்தான் முகமது ஷா காலமானார். அத்துடன் மலாக்கா சுல்தான்களின் வரலாற்றுக்கும் ஒரு முற்றுப் புள்ளி வைக்கப் பட்டது. அப்போது சுல்தான் முகமது ஷாவுக்கு, முசபர் ஷா (Muzaffar Shah); அலாவுதீன் ரியட் ஷா (Alauddin Riayat Shah II) என இரு மகன்கள் இருந்தார்கள்.
காந்தி மண்டேலா விருதுகள்
மேற்கோள்கள்
பகுப்பு:அமைதிப் பரிசுகள் பகுப்பு:காந்தியம் பகுப்பு:இந்திய விருதுகள்
போர்த்துக்கீசிய மலாக்கா
அலாவுதீன் ரியட் ஷா
முசாபர் ஷா, தீபகற்ப மலேசியாவின் வடக்கில் உள்ள மக்களால் அழைக்கப்பட்டார். அங்கு சென்ற அவர் பேராக் சுல்தானகத்தை (Sultanate of Perak) நிறுவினார். இன்னொரு மகன் அலாவுதீன் ரியட் ஷா, ஜொகூருக்குச் சென்று ஜொகூர் சுல்தானகத்தை (Johor Sultanate) நிறுவினார்.
அதன் பின்னர் போர்த்துகீசிய ஆட்சியில் இருந்து மலாக்காவை அகற்றுவதற்கு ஜொகூர் சுல்தானால் பல முயற்சிகள் மேற்கொள்ளப்பட்டன. 1550-ஆம் ஆண்டில், ஜொகூர் சுல்தானின் வேண்டுகோளுக்கு இணங்க, மத்திய ஜாவா, ஜெபரா அரசின் (Jepara Kingdom - Kalinyamat Sultanate) ஆட்சியாளரான ராணி கலின்யாமட் (Queen Kalinyamat), மலாக்காவைக் கைப்பற்ற 40 கப்பல்களில் 4,000 வீரர்களை அனுப்பினார்.
ராணி கலின்யாமட்
ராணி கலின்யாமட்டின் படைகள் வடக்கில் இருந்து தாக்கி மலாக்காவின் பெரும்பகுதியைக் கைப்பற்றின. ஆனாலும் போர்த்துகீசியர்கள் பதில் தாக்குதல் தொடுத்து மலாக்காவை மீட்டனர். அந்தத் தாக்குதலில் 2,000 ஜெபரா வீரர்கள் கொல்லப் பட்டனர்.
ஆச்சே சுல்தானகம்
இந்தக் கட்டத்தில் மலாக்காவில் ஒரு புயல். மலாக்கா கடற்கரையில் இரண்டு ஜெபரா கப்பல்கள் கரை தட்டின. அவை போர்த்துகீசியர்களுக்கு இரையாயின. ஜெபரா வீரர்களில் பாதிக்கும் குறைவானவர்களே மலாக்காவை விட்டு வெளியேற முடிந்தது.
1567-ஆம் ஆண்டில், ஆச்சே சுல்தானகத்தைச் சேர்ந்த இளவரசர் உசைன் அலி I ரியாத் ஷா மலாக்காவில் இருந்து போர்த்துகீசியர்களை வெளியேற்ற கடற்படைத் தாக்குதலைத் தொடுத்தார். ஆனால் தோல்வியில் முடிந்தது.
ஜாவானிய ஜெபரா சுல்தானகம்
1574-ஆம் ஆண்டில், போர்த்துகீசியர்களிடம் இருந்து மலாக்காவைக் கைப்பற்ற, ஆச்சே சுல்தானகம் (Aceh Sultanate); மற்றும் ஜாவானிய ஜெபரா சுல்தானகம் (Javanese Jepara); ஆகியவற்றின் கூட்டுத் தாக்குதல் மீண்டும் நடைபெற்றது. இதுவும் தோல்வியில் முடிந்தது.
மலாக்காவைக் கைப்பற்றிய போர்த்துகீசியர்கள் அடுத்தக் கட்டமாக சயாம் (தாய்லாந்து) நாட்டுடன் சுமுகமான உறவுகளை ஏற்படுத்திக் கொள்ள ஆசைப் பட்டனர். அதன் பொருட்டு தீவிரமான முயற்சிகளில் இறங்கினார்கள்.
மன்னர் ராமாதிபோடி
ஏனென்றால், சயாம் எந்த நேரத்திலும் மலாக்காவைத் தாக்கும் தயார் நிலையிலேயே இருந்து வந்தது. சீன மிங் அரசர்களின் பாதுகாப்பு மட்டும் மலாக்காவிற்கு இல்லாமல் இருந்திருக்குமானால், சயாம் நாடு நிச்சயமாக மலாக்காவின் மீது எப்போதோ படை எடுத்து இருக்கும். அந்தச் சமயத்தில் சயாம் நாட்டை மன்னர் ராமாதிபோடி ஆண்டு வந்தார்.
மன்னர் ராமாதிபோடியிடம் சமாதானம் பேசி நல்ல உறவுகளை ஏற்படுத்திக் கொள்ள போர்த்துகீசியர்கள் விரும்பினார்கள். ஆகவே அவர்கள் 1511 ஆம் ஆண்டு ஆகஸ்டு மாதம் டுவார்த்தே பெர்ணாண்டஸ் (Duarte Fernandez) எனும் தூதரைச் சியாம் நாட்டின் அயோத்தியாவிற்கு அனுப்பி வைத்தார்கள்.
மலாக்காவில் போர்த்துகீசியர்கள்
மன்னர் ராமாதிபோடியும் முகம் சுளிக்காமல் அந்தத் தூதரைச் சகல மரியாதையுடன் வரவேற்று உபசரித்து அனுப்பினார். இவை அனைத்தும் போர்த்துகீசியர்கள் மலாக்காவைக் கைப்பற்றிய நான்கே மாதங்களில் நடந்து முடிந்தவை.
மலாக்காவைப் போர்த்துகீசியர்கள் கைபற்றிய பின்னர் அதன் வாணிபச் சூழ்நிலையில் சில மாற்றங்கள் ஏற்பட்டன. மலாக்காவை நிர்வாகம் செய்வதிலும் அவர்களுக்கு பற்பல சிரமங்கள் ஏற்பட்டன. மலாக்கா ஒரு சுல்தானின் ஆட்சியின் கீழ் இருந்த போது பல தரப் பட்ட சமயத்தவர்கள் பாரபட்சம் இல்லாமல் மலாக்காவில் வியாபாரம் செய்ய வந்தனர்.
ஆசிய வாணிக வலைப் பின்னல்
ஆனால், போர்த்துகீசியர்கள் வந்த பின்னர் மற்ற சமூகத்தினர் மலாக்காவிற்கு வர தயக்கம் காட்டினர். அவர்களின் பாதுகாப்பிற்கு முறையான உத்தரவாதம் இல்லாமல் போனதே அதற்கு முக்கியமான காரணம். ஆசிய வாணிகத்தைத் தங்கள் பிடிக்குள் கொண்டு வர வேண்டும் எனும் போர்த்துகீசியர்களின் தலையாய இலட்சியம் மலாக்காவில் நிறைவேறவில்லை.
அதற்குப் பதிலாக ஆசிய வாணிக வலைப் பின்னலையே அவர்கள் நலிவுறச் செய்து விட்டனர். மலாக்கா நீரிணையைப் பயன்படுத்துவது ஆபத்தானது என்று மேலை நாட்டு வணிகர்கள் ஒதுங்கிப் போகும் அளவிற்கு நிலைமை மோசமாகிப் போனது.
அதனால் பெருவாரியான வணிகர்கள் மலாக்காவிற்கு வருவதை நிறுத்திக் கொண்டனர். மாறாக வேறு வாணிக மையங்களுக்குச் செல்லத் தொடங்கினர். அதனால் மலாக்காவின் வாணிகக் கேந்திரம் பாதிப்பு அடைந்தது.
பிரான்சிஸ் சேவியர் வருகை
இந்தக் கால கட்டத்தில் தான் பிரான்சிஸ் சேவியர் எனும் புனிதப் பாதிரியார் மலாக்காவிற்கு வருகை தந்தார். இவர் உலகில் மிகவும் புகழ் பெற்ற கிறித்துவ சமயத் திருத்தொண்டர். 1545-ஆண்டில் இருந்து 1549-ஆம் ஆண்டு வரையி அவர் மலாக்காவில் தங்கிச் சமயத் தொண்டுகள் செய்தார். கிறிஸ்துவச் சமயப் போதனைகளைச் செய்தார்.
thumb|மலாக்காவில் சுற்றுலாப் பயணிகளைக் கவரும் ”ஆ பாமோசா கோட்டை”யின் சிதைவுகள்
கிறிஸ்துவத் திருச்சபைகளைக் கட்டுவதற்கு பல அரிதான முயற்சிகளை மேற்கொண்டார். கிறிஸ்துவ சமயம் மலாக்கா மக்களைச் சென்று அடைவதற்குப் பல வகைகளில் திருப்பணிகள் செய்து உள்ளார். பிரான்சிஸ் சேவியர் அவர்களின் சிலை மலாக்கா குன்றில் இன்றும் இருக்கிறது.
டச்சுக்காரர்கள் படையெடுப்பு
ஒரு சில ஆண்டுகளுக்கு முன்பு அந்தச் சிலையின் ஒரு பக்கக் கரம் உடை பட்டுப் போனது. மலாக்கா வாழ் கிறிஸ்துவ மக்கள் மிகுந்த வேதனை அடைந்தனர். உடனே மலாக்கா அரசாங்கம் பொருள் உதவி செய்து அந்தச் சிலையைப் புனரமைப்பு செய்து கொடுத்தது.
1641-ஆம் ஆண்டு டச்சுக்காரர்கள் மலாக்காவின் மீது படை எடுத்தனர். இந்தத் தாக்குதலில் டச்சுக்காரர்களுக்கு ஜொகூர் சுல்தான் பெரிதும் உதவினார்.130 ஆண்டுகள் போர்த்துகீசியர்களின் வசம் இருந்த மலாக்கா வீழ்ந்தது. டச்சுக்காரர்களின் பிடிக்குள் மலாக்கா மாறிச் சென்றது.
வெளிப்புற இணைப்புகள்
பகுப்பு:மலேசியா பகுப்பு:மலேசிய வரலாறு பகுப்பு:முன்னாள் குடியேற்றங்கள்‎
மேலனூர்
மேலனூர் (Melanur) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு  உட்பட்ட  ஒரு வருவாய் கிராமம் ஆகும். இது மோபிரிபட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 59 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும் அமைந்துள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 58 குடும்பங்களும் 217 மக்களும் வசிக்கின்றனர். இதில் 112 ஆண்களும் 105 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
டெங்குக் காய்ச்சல்
முடக்குக்காய்ச்சல் அல்லது முடக்கம்மை அல்லது டெங்குக் காய்ச்சல் (Dengue fever) என்ற டெங்கி காய்ச்சல் அல்லது எலும்பு முறிவுக் காய்ச்சல் மனிதர்களிடையே டெங்கு வைரசால் ஏற்படும் ஒரு அயனமண்டலத் தொற்றுநோய் ஆகும், இது கொசுக்களால் பரவுகிறது. இந்நோய் வந்தால் கடும்காய்ச்சலுடன் கடுமையான மூட்டு வலி, தசை வலி, தலைவலி, தோல் நமைச்சல் போன்ற உணர்குறிகள் ஏற்படும். தொற்றுநோய் தீவிரமடைந்த நிலையில் உயிருக்குத் தீங்கு விளைவிக்கும் டெங்கு குருதிப்போக்குக் காய்ச்சல் (கடுமையான குருதிப்போக்கை ஏற்படுத்தும்) மற்றும் டெங்கு அதிர்ச்சிக் கூட்டறிகுறி என்பன உண்டாகும். இது உயிர் ஆபத்துகளை விளைவிக்கக் கூடிய ஒரு கொடிய நோயாகும். இது உடலை மிகவும் வருத்தும் நோய் ஆகையால் எலும்பை முறிக்கும் காய்ச்சல் (breakbone fever) எனவும் அழைக்கப்படும்.
வடக்கு ஆர்ஜெண்டீனா, வடக்கு அவுஸ்திரேலியா, பங்களாதேஷ், பார்படோஸ், பொலிவியா, பெலிஸ், பிரேசில், கம்போடியா, கொலம்பியா, கோஸ்ட்டா ரிக்கா, கியூபா, பிரான்ஸ், கெளதமாலா, குயான, ஹெயிட்டி, இந்தியா, இந்தோனேசியா, இலங்கை போன்ற வறண்ட, உலர் வெப்ப வலய நாடுகளில் இந்த நோய் பெரும்பாலும் பரவுகின்றது.
தீநுண்மவியல்
முடக்கம்மை (டெங்குக்) காய்ச்சலின் நோய்க்காரணி ஒரு தீநுண்மம் (வைரசு) ஆகும். இது ஒரு ஆர்.என்.ஏ தீநுண்மம் ஆகும். இது மஞ்சட் தீநுண்மக் குடும்பம், மஞ்சள் தீநுண்மப் பேரினத்தைச் (இலங்கை வழக்கு: இனம்) சார்ந்தது. மஞ்சள் காய்ச்சல் தீநுண்மம், மேற்கு நைல் தீநுண்மம், யப்பானிய மூளையழற்சித் தீநுண்மம் போன்றனவும் மஞ்சள் தீநுண்மப் பேரினத்தில் அடங்குகின்றன. இவை நோய்க்காவிகளால் காவப்பட்டு ஒருவரிடமிருந்து இன்னொருவருக்கு பரப்பப்படுகின்றது. பெரும்பாலும் கணுக்காலிகளால் (கொசுக்கள் அல்லது தெள்ளுகள்) காவப்படுகின்றன, எனவே கணுக்காலிகள் காவும் தீநுண்மங்கள் எனும் ஆங்கிலப் பெயரைச் சுருக்கியதன் மூலம் உருவான (arbo: arthropod-borne viruses) ஆர்போ எனும் பெயர்கொண்டும் அழைக்கப்படுகின்றன. thumb|250px|டெங்குக் காய்ச்சல் தீ நுண்மம் டெங்குத் தீநுண்மத்தின் மரபணுத்தொகை 11,000 நியூக்கிளியோட்டைடு அடிக்கூறுகளைக் கொண்டுள்ளது, இவை மூன்று வெவ்வேறு புரத மூலக்கூறுக்களை (C, prM, E) உருவாக்குவதில் மரபணுக்குறியாகப் பயன்படுகின்றன, இப்புரத மூலக்கூறுகளே தீநுண்மத் துகளை உருவாக்குகின்றன. ஏனைய ஏழு வகையான புரத மூலக்கூறுகள் (NS1, NS2a, NS2b, NS3, NS4a, NS4b, NS5) தொற்றுநோய்க்கு உட்பட்டவரின் உயிரணுக்களில் தீநுண்மத்தின் பெருக்கத்துக்குத் தேவைப்படுகின்றது.
டெங்குத் தீநுண்மத்தின் இனத்தில் நான்குவகையான குருதிப்பாய (serotype) வகைகள் (DENV-1, DENV-2, DENV-3, DENV-4) உள்ளன. இந்த நான்கு வகையும் தனித்தனியே முழு அளவிலான நோயை ஏற்படுத்த வல்லன. ஒரு குறிப்பிட்ட குருதிப்பாய வகையால் பாதிக்கப்பட்ட ஒருவருக்கு ஆயுள் முழுவதும் அக்குருதிப்பாய வகையிலிருந்து நோயெதிர்ப்பு கிடைக்கின்றது, ஏனைய மூன்று வகையில் இருந்தும் நோயெதிர்ப்பு உருவான போதிலும் அவை குறுகிய காலத்துக்கே நீடிக்கின்றன. டெங்குத் தீநுண்மத்திலிருந்து முற்றுமுழுதாக நோயெதிர்ப்பு உருவாக வேண்டுமெனின் குறித்த நபர் ஒருவருக்கு இந்நான்கு குருதிப்பாய வகைத் தீநுண்மங்களும் நோயை உருவாக்கி இருக்க வேண்டும், ஆனால் இரண்டாம் முறை தொற்று ஏற்படுவது நோயாளிக்கு மிகக் கடுமையான பாதிப்பை உண்டாக்கும். DENV-1 குருதிப்பாய வகையால் தொற்று ஏற்பட்டு மீண்டும் DENV-2 அல்லது DENV-3 யால் தொற்று ஏற்படல், DENV-3யால் முதலில் தொற்று ஏற்பட்டு பின்னர் DENV-2யால் ஏற்படல் போன்றவற்றில் கடுமையான விளைவுகள் ஏற்படும்.
நோய்க்காவி
ஏடிசு எனப்படும் பேரினத்தைச் சேர்ந்த பல இனங்கள் இந்த நோயின் நோய்க்காவியாகும். தீ நுண்மத்தால் பாதிக்கப்பட்ட ஏடிசு (Aedes) வகைக் கொசுக்களால் (இலங்கை வழக்கு: நுளம்பு), குறிப்பாக ஏடிசு எகிப்தியால், இந்நோய் பரவுகிறது. alt=ஏடிசு எகிப்தி ஒருவரைக் கடிக்கின்றது|thumb|ஏடிசு எகிப்தி கொசு ஒருவரைக் கடித்து தனது குருதி உணவைப் பெற்றுக்கொள்கின்றது இக்கொசுவை இலகுவில் அடையாளம் காணக்கூடிய சிறப்பம்சமாகக் கருநிறக் காலில் வெள்ளை வரிகள் காணப்படும். இக்கொசுக்கள் பொதுவாகப் பகலிலேயே மனிதர்களைக் கடிக்கின்றன. பொதுவாக விடியற்காலையிலும் பிற்பகலிலும் இக்கொசு கடிக்கின்றது. டெங்குத் தீநுண்மம் காவும் வேறு ஏடிசு இனங்களாவன: A. albopictus, A. polynesiensis, A. scutellaris [[படிமம்:Dengue06.png|alt=ஏடிசு இனக் கொசுவகைகள் உலகில் பரவி டெங்கு நோயை ஏற்படுத்தும் இடத்தைக் குறிக்கும் உலக வரைபடம் |thumb|2006 இல் டெங்கு நோய்ப்பரவல் . சிவப்பு : ஏடிசு எகிப்தியும் டெங்குக் காய்ச்சலும்
உள்ள தொற்றுப் பகுதிகள் மின் நீலம் : ஏடிசு எகிப்தி உள்ள பகுதிகள்]] மனிதனே முதன்மை வழங்கியாக இருப்பினும், குரங்கினத்தின் இடையேயும் தீநுண்மங்கள் சுற்றி வருகின்றன. ஒரு தரம் கொசு கடிப்பதே நோய் உண்டாவதற்கு வழிகோலும். நோயுள்ள ஒருவரைக் கடித்த உடனேயே நோயற்றவரை இக்கொசு கடிக்குமாயின் தீநுண்மங்கள் பரவக்கூடும். இதைவிட, பெண் கொசு தனது குருதி உணவை நோய் தொற்றியுள்ளவரிடமிருந்து பெற்ற பின்னர், கொசுவின் குடற்கலங்களை தீநுண்மங்கள் அடைகின்றன. 8 – 10 நாட்கள் கழிந்து கொசுவின் ஏனைய இழையங்களுக்குத் தீநுண்மங்கள் பரவுகின்றன, இவ்வகையில் உமிழ்நீர்ச் சுரப்பியையும் அவை சென்றடைகின்றன. நோயில்லாத ஒருவரை இக்கொசுக்கள் கடிக்கும்போது தீநுண்மங்கள் செறிந்த தமது உமிழ்நீரை அவருக்குள் செலுத்துகின்றன, இதன் மூலம் அவரும் தொற்றுக்கு உள்ளாகின்றார். எனவே கொசுவானது உடனேயோ அல்லது 8-10 நாட்கள் சென்ற பின்னரோ நோய்க்காவியாகத் தொழிற்படுகின்றது.
இத்தீநுண்மங்கள் கொசுவுக்குக் கேடுதரும் விளைவுகள் ஏற்படுத்துவதில்லை, இவை கொசுவின் ஆயுட்காலம் ( பொதுவாக 21 நாட்கள்) முழுவதிலும் தொற்றி இருக்கின்றன. மனிதனுக்கு அருகாமையில் உள்ள செயற்கையான நீர்நிலைத் தேக்கங்களில் முட்டை இடுவதை ஏடிசு எகிப்திக் கொசுக்கள் விரும்புகின்றன, எனவே தமது குருதி உணவுஉணவைப் பெற்றுக்கொள்ள முடியும்.
குருதி மாற்றீடு, உறுப்பு மாற்றீடு (Organ transplantation) போன்ற சந்தர்ப்பங்களிலும் நோய்த் தொற்றுள்ள குருதி மூலம் டெங்குத் தீநுண்மங்கள் பரவுகின்றன. கர்ப்பிணித் தாயிலிருந்து சேய்க்கும் அல்லது பிறப்பின்போதும் பரவிய நிகழ்வுகள் அறியப்பட்டுள்ளன. இது ஒருவரிடமிருந்து மற்றொருவருக்கு நேரடித்தொடுகை மூலம் பெரும்பாலும் பரவுவதில்லை, எனினும் வழமைக்கு மாறாக அத்தகைய நிகழ்வுகளும் அவதானிக்கப்பட்டுள்ளன.
எளிதில் பாதிப்படைபவர்
குழந்தைகளிலும் சிறுவர்களிலும் கடுமையான நோய் உண்டாகின்றது. ஆண்களைக் காட்டிலும் கூடுதலாகப் பெண்கள் பாதிப்படைகின்றனர். நீரிழிவு, ஈழை நோய் போன்ற நீண்டகால நோய்கள் உள்ளவருக்கு இந்நோய் மிகவும் உயிருக்கு தீங்குவிளைவிக்கக்கூடிய பாதிப்பை உண்டாக்கும்.
நோயியல்
கடுமையான தொற்றில் தீநுண்மத்தின் தன்பிரதி அமைத்தல் மிகையாகின்றது; கல்லீரல், என்புமச்சை போன்ற பல்வேறு உறுப்புகள் பாதிக்கப்படுகின்றன. குருதிக்குழாயிலிருந்து நீர்மங்கள் வெளியே கசியத் தொடங்கும். குருதிக்குழாய்ச் சுவரின் ஊடுபுகவிடு தன்மை கூடுவது இதற்குக் காரணமாகின்றது. இவற்றின் காரணமாகக் குருதிக்குழாய்களுள் குறைவான அளவு குருதி உடலில் சுற்றோட்டத்துக்கு உட்படுகின்றது, இதனால் குருதி அழுத்தம் குறைகின்றது, முக்கிய உறுப்புகளுக்குப் போதியளவு குருதி விநியோகம் கிடைப்பது தடைப்படுகின்றது. என்புமச்சையின் பாதிப்பால் குருதிச் சிறுதட்டுக்களின் எண்ணிக்கையில் குறைவு ஏற்படுகின்றது, எனவே குருதி உறைதலைக் கட்டுப்படுத்தும் தொழிற்பாட்டுக்கும் பாதிப்பு ஏற்படுகின்றது, இதனால் குருதிப்பெருக்கு உண்டாகும் தீங்கு ஏற்படுகின்றது.
தீநுண்மம் தன்பிரதி அமைத்தல்
தோலின் உள்ளே வந்தடைந்த தீநுண்மம் இலங்ககான் உயிரணுக்களுடன் (தோலில் அமைந்துள்ள கிளையி உயிரணுக்கள் கூட்டம், இவை நோய்க் காரணியைக் கண்டறிகின்றன) பிணைப்பை ஏற்படுத்திக் கொள்கின்றன. தீநுண்மங்களின் சூழ்உறையில் (envelope) உள்ள புரதங்கள் இலங்ககான் உயிரணுக்களில் உள்ள புரத ஏற்பிகளுடன் பிணைப்பை ஏற்படுத்தி உயிரணு உள்வாங்கல் (endocytosis) முறைமூலம் அவற்றுள் புகுகின்றன. இதன்போது தீநுண்மம் அகவுடல் (endosome) எனும் உருண்டை வடிவப் பகுதியால் சூழப்பட்டு குழியமுதலுருவை அடைகின்றது, அங்கே அமிலத்தன்மை கூடுகின்றது (pH குறைகின்றது), இதன்போது தீநுண்ம சூழ்உறைப்புரதம் தனது வடிவத்தை மாற்றுகின்றது, இச் செயற்பாடு அகவுடலிலிருந்து தீநுண்மம் வெளியேற உதவுகின்றது. இப்போது சூழ்உறை அகன்று, தீநுண்மம் புரத உறையுடன் (capsid) வெளியே வருகின்றது. புரத உறையும் உடைந்து அகன்றுவிட, தீநுண்மத்தின் ஆர்.என்.ஏ இழைகள் வெளியேறி அகக்கலவுருச் சிறுவலையை அடைகின்றது, அங்கே புதிய தீ நுண்மத்துக்கான புரதம் தொகுக்கப்படுகின்றது. முதிர்ச்சியடையாத தீ நுண்மத் துகள்கள் கொல்கிச் சிக்கலுக்கு எடுத்துச் செல்லப்படுகின்றன. இறுதியில் தொற்றுக்குட்படுத்தப்பட்ட உயிரணுவிலிருந்து உயிரணு வெளித்தள்ளல் (exocytosis) முறைமூலம் முதிர்ந்த பல தீநுண்மங்கள் வெளியேறி வேறு உயிரணுக்களை (வெள்ளணுக்கள்) நாடுகின்றன.
நோயின் அறி உணர்குறிகள்
முதன்முதலில் நோயின் தொற்றுக்குள்ளானவர் பெரும்பாலும் ( 50 – 90%) அறி உணர்குறிகளின்றிக் காணப்படுவர், அல்லது கேடில்லாத காய்ச்சல் மட்டுமே இருக்கும், ஏனையோர் டெங்குவின் மரபார்ந்த அறிகுறிகளைக் கொண்டிருப்பர், அவையாவன: திடீரென அதிகரித்துச் செல்லும் மிகையான காய்ச்சல், தலைவலி, கண் பின்பகுதி வலி, உடல்வலி (தசை, எலும்பு வலி), களைப்பு, வாந்தி, குமட்டல், தொண்டைப்புண், சுவையில் மாற்றம், தோல் தடித்து சிவப்படைந்து சினைப்பு உண்டாதல். இவர்களுள் சிறிய பகுதியினர் (5%) நோய் கடுமையாகிக் காணப்படுவர். ஏற்கனவே ஒரு குருதிப்பாய வகை தீநுண்மத்தால் பாதிப்புற்ற சிறிய வீதமான மக்களில் மீண்டும் பிறிதொரு குருதிப்பாய வகைத் தொற்று ஏற்படின் குருதிக்குழாய்களில் சிதைவு ஏற்பட்டு குருதிப்போக்கு உண்டாகும் தீவிளைவு உண்டு, இத்தகைய நிலைமை டெங்குக் குருதிப்போக்குக் காய்ச்சல் எனப்படும்.
நோயரும்பு காலம் (கொசு தீநுண்மத்தை செலுத்தியதிலிருந்து அறிகுறிகள் தோன்றும் காலம்) 3 – 14 நாட்களாகும், சராசரியாக  4 – 7 நாட்கள். எனவே அயனமண்டலப் பகுதிகளிலிருந்து வேறு பகுதிகளுக்குப் பயணம் செய்பவர், அங்கு வருகை தந்து 14 – 16 நாட்களுக்கும் மேற்பட்டால் டெங்குக் காய்ச்சல் ஏற்பட வாய்ப்பில்லை. அதேவேளையில் அக்குறிப்பிட்ட காலப்பகுதியில் அறிகுறிகள் தென்படின் டெங்குக் காய்ச்சலாக இருக்கலாம் என்பதைக் கருத்தில் கொள்ளவேண்டியது முக்கியமானது.
நோயின் பருவங்கள்
நோயின் பருவங்களை மூன்றாகப் பிரிக்கலாம்: காய்ச்சல், கடுமையான பருவம், மீள்நிலைப் பருவம். நோயரும்பு காலப் பகுதியை அடுத்து, முக்கிய அறிகுறியான காய்ச்சல் உடனே தோன்றி மிகையாகும். உடல் வெப்பநிலை 40 °C (104 °F)க்கு மேற்செல்லும், இதனுடன் கடுமையான தலைவலி, குறிப்பாகக் கண்களின் பிற்புறத்தே வலி தோன்றும். பொதுவாகக் காய்ச்சல் இரண்டு தொடக்கம் ஏழு நாட்களுக்கு நீடிக்கும். வெகு அரிதாக ஆனால் சிறார்களில் பொதுவாக, இக் காய்ச்சல் 2 – 5 நாட்களுக்கு நீடித்து, பின்னர் ஓரிரு நாட்களுக்கு இராது, மீண்டும் காய்ச்சல் ஓரிரு நாட்களுக்குத் தோன்றும், பின்னர் அறவே நிற்கும். பத்து நாட்களுக்கு மேலே காய்ச்சல் நீடித்தால் அது டெங்குக் காய்ச்சலாக இருக்கும் சாத்தியக்கூறுகள் குறைவு. thumb|400px|alt=Outline of a human torso with arrows indicating the organs affected in the various stages of dengue fever|டெங்கு நோயின் உணர், அறிகுறிகள் இப்பருவத்திலே ஏனைய அறிகுறிகள் காணப்படும். அவையாவன:
காய்ச்சல் தொடங்கியுள்ள காலப்பகுதியில் தோல் நமைச்சல், சினைப்பு தோன்றக்கூடும். முதல் அல்லது இரண்டாம் நாள் (காய்ச்சல் மற்றும் மற்றைய அறிகுறிகள் தோன்றியதிலிருந்து) தோலின் சில பகுதிகள் சிவப்பு நிறமாக மாறும். அடுத்த 4-7 நாட்களில் சின்னமுத்து நோயில் உண்டாகும் சினைப்பைப் போன்று சிறிய சிறிய சிவப்பாலான புள்ளிகள் போன்ற தோற்றம் பெறும். முதலில் உடலிலும் பின்னர் முகத்திலும் நமைச்சல் தோன்றும். இந்நிலையில் குருதி நுண் குழாயில் (குருதி மயிர்த்துளைக்குழாய்) கசிவு ஏற்பட்டு வாய், மூக்கு போன்ற பகுதிகளில் சிறியளவிலான குருதிப்போக்கு உண்டாகாலாம்.
அடுத்ததாக மெதுவாக நிகழும் மீள்நிலைப் பருவம், இதில் குருதிக்குழாய்க்கு வெளியே கசிந்த நீர்மம் குருதிக்குழாய்க்குள் இழுக்கப்பட்டு குருதியை அடையும். இது இரண்டு, மூன்று நாட்களுக்கு நீடிக்கும். இந்நிலையின்போது நமைச்சல், தாழ் இதயத் துடிப்பு போன்றன காணப்படலாம், மேலும் நீர்ம அதிகரிப்பு இந்நிலையில் ஏற்பட்டால் மூளையைப் பாதித்துச் சுயநினைவு இழத்தல், வலிப்பு போன்றவற்றை உண்டாக்கலாம். நோயின் பின்விளைவுகளில் கல்லீரல் பாதிப்பு ஏற்படலாம். இது டெங்கு கல்லீரல் அழற்சி எனப்படும்.
ஆய்வுகூடப் பரிசோதனை
ஆய்வுகூடப் பரிசோதனையில் முழுமையான குருதியணுக்கள் எண்ணிக்கை கணக்கில் எடுக்கப்படும், நோயின் ஆரம்பகாலத்தில் வெண்குருதியணுக்கள் குறைவடைவதை அவதானிக்கலாம், அதன் பின்னர் குருதிச் சிறுதட்டுகள் குறைவது (< 100 x 109/லீட்டர்) தோன்றும். அசுபார்ட்டேட் அமினோட்ரான்சுபெரேசு, அலனின் அமினோட்ரான்சுபெரேசு போன்ற நொதிகளின் அளவுகள் மிகையாகும். இவை ஆரம்ப காலத்தில் உயர்வடையத் தொடங்கி இரண்டு வாரத்தில் உச்ச நிலையை அடையும்.
நோயின் கடுமை கூடும்போது, குருதிப்பாயம் குறைவதால் குருதியின் அடர்த்தி கூடும், இதைச் சிவப்பணுக் கனவளவு வீதம் (hematocrit) கூடி இருப்பதை வைத்து உறுதி செய்யலாம். அல்புமின் புரதம் குருதியில் குறைந்துள்ளதும் இங்கு அவதானிக்கலாம். மருத்துவரின் நேரடிப் பரிசோதனைமூலம் பெரிதளவில் ஏற்பட்டுள்ள நுரையீரல் உறை நீரேற்றம் மற்றும் வயிற்றில் நீர்க் கோர்ப்பு என்பவற்றை அறியலாம், எனினும் மீயொலி நோட்டம் மூலம் துவக்கத்திலேயே அறியலாம், இது அதிர்ச்சி வருவதை முற்கூட்டியே அறிய வழிவகுக்கின்றது.
சிறுநீர்ப் பரிசோதனையில் சிறுநீருடன் குருதி சேர்ந்திருப்பதை அவதானிக்கலாம். சிறுநீர், குருதி, மூளை தண்டுவடத் திரவம் போன்றவற்றை நுண்ணுயிரியல் ஆய்வுகூடப் பரிசோதனைக்கு அனுப்புதல் வேறு நோய்களுடன் இருந்து வேறுபடுத்திக்கொள்ள உதவுகின்றது. நெஞ்சறை எக்சு-கதிர்ப் படம்மூலம் நுரையீரல் உறை நீரேற்றம் உள்ளதென்பது உறுதிப்படுத்தப்படும்.
நுண்ணுயிரியல் ஆய்வுகூடப் பரிசோதனை
ஆய்வுகூடத்தில் தீநுண்மத்தை வேறுபடுத்தி அவதானிக்கலாம், இதற்கு உயிரணுவில் தீநுண்மம் வளர்த்தல், கருவமில ஆய்வு, தீநுண்ம பிறபொருளெதிரியாக்கியை அல்லது பிறபொருளெதிரிகளைக் கண்டறிதல் துணைபோகின்றது. ஆனால் இத்தகைய பரிசோதனைகள் மிகவும் செலவு கூடிய காரணத்தால் எல்லா இடங்களிலும் நடத்தப்படுவதில்லை.
பண்டுவ (மருத்துவ) முறை
காய்ச்சலுக்கு பரசிட்டமோல் பயன்படுத்தப்படுகின்றது. அஸ்பிரின், இயக்க ஊக்கி மருந்துகள் (corticosteroids), அழற்சிக்கு எதிரான இசுட்டீரோய்டு இல்லாத மருந்துகள் அறவே பயன்படுத்தல் கூடாது, ஏனெனில் இவை குருதிப்போக்கை மேலும் மிகையாக்கிவிடும். மேலும் தசை வழியே ஊசி போடுதல் போன்ற குருதிப்பெருக்கை ஏற்படுத்தவல்ல மருத்துவ முறைகள் தவிர்க்கப்படல் வேண்டும்.
நோயின் மீள் நிலைப் பருவத்தில் சிரைவழியான நீர்மம் செலுத்துதல் நிறுத்தல் அவசியமாகின்றது, ஏனெனில் இப்பருவத்தில் நீர்ம அதிகரிப்பு நிலை உண்டாகும்.
சித்த மருத்துவம்
பாதிக்கப்பட்ட நோயாளி நிலவேம்பு குடிநீர், பப்பாளி இலைச்சாறு, மலைவேம்பு சாறுகளை காலை, மாலை ஆகிய இரண்டு வேளை அருந்துவதன் மூலம் நோய் எதிர்ப்பு சக்தி அதிகரித்து ரத்தத்தில் உள்ள தட்டை அணுக்களின் அளவு குறையாமல் பாதுகாக்கபடுவதாகச் சித்த மருத்துவம் கூறுகின்றது.
தடுப்பு முறைகள்
alt=A black and white photograph of people filling in a ditch with standing water|thumb| 1920 ஆம் ஆண்டு நிழற்படம், கொசுவின் இனப்பெருக்கத்தைக் கட்டுப்படுத்த தேங்கி இருக்கும் நீர்நிலைகளிலிருந்து நீரை அகற்றும் முயற்சி நடைபெறுகின்றது. டெங்கு காய்ச்சலை உண்டாக்கும் தீ நுண்மத்தில் நான்கு குருதிப்பாய வகைகள் உண்டு எனவே ஒருத்தருக்கு நான்கு முறைகள் இக்காய்ச்சல் வரக்கூடும். இதனால் டெங்கு காய்ச்சலுக்கான தடுப்பூசி முறை இன்னமும் ஆய்வில் உள்ளது. தடுப்பூசி இல்லாத காரணத்தால் டெங்கு நோயைப் பரப்பும் கொசுவிலிருந்து பாதுகாத்துக் கொள்வதே இன்றியமையாத தடுப்பு முறையாகும்.
கொசு (ஏடிசு) உருவாகாமல் தடுப்பதற்கு சுற்றுப்புறத்தைத் தூய்மையாக வைத்துக்கொள்தல், அவற்றின் வதிவிடத்தை முற்றுமுழுதாக அழித்தல், வதிவிடத்தில் இனம்பெருகாது கட்டுப்படுத்தல் என்பன முக்கியமானது. சுற்றுப்புறத்தில் தேங்கு நீர்நிலைகளைக் கண்டறிந்து அவற்றை வெறுமைப் படுத்துதல் அல்லது நீர் தேங்கி உள்ள அத்தகைய இடங்களில் பூச்சிகொல்லி மருந்துகளைத் தெளித்தல், உயிரியற் கட்டுப்பாட்டுக் காரணிகளை இடல் போன்றன கொசுக்களின் பெருக்கத்தைத் தடுக்கின்றது. பூச்சிகொல்லி மருந்துகளால் மாந்தருக்கு ஏற்படக்கூடிய பாதிப்புகளைக் கருதுமிடத்து தேங்கிய நீர்நிலைகளை வெறுமைப் படுத்தும் முறையே சாலச்சிறந்தது. தோலை மூடக்கூடிய உரிய ஆடைகள் அணிவது, தூங்கும்போது கொசுவலை உபயோகிப்பது, கொசுக்கடிக்கு எதிரான களிம்பு, கொசுவர்த்திச் சுருள் போன்ற கொசுவிரட்டிகள் பயன்படுத்தல் என்பன கொசு கடிக்காமல் பாதுகாத்துக்கொள்ள உதவும்.
வரலாறு
டெங்குவாக இருக்கக்கூடிய காய்ச்சல் நோய் ஒன்று முதன்முதலில் சீன மருத்துவ அறிகுறிகள் என்சைகிளோபீடியாவில் சின் பேரரசுக் காலத்தில் (265 – 420 கி.பி) பதிவு செய்யப்பட்டுள்ளது. பறக்கும் பூச்சிகளுடன் தொடர்புடைய நீர் நச்சுமையால் இது ஏற்பட்டுள்ளதாக அங்கு குறிப்பிடப்பட்டுள்ளது.
டெங்குவாகக் கருதக்கூடிய காய்ச்சலுடன் கூடிய பரந்த தொற்று நிகழ்வு ஒன்று முதன்முதலில் 1635இல் மேற்கிந்தியத்தீவுகளில் நடந்ததாகப் பதியப்பட்டுள்ளது. alt=இருவர் ஒரு பைக்குள் உள்ள கப்பி இன மீன்களைத் தேங்கி இருக்கும் நீர் நிலைக்குள் இடுகின்றனர். இந்த [[மீன் கொசுவின் குடம்பிகளைத் தின்னும் இயல்புடையது.|thumb|பொதுநல உத்தியோகத்தர்கள் P. reticulata எனப்படும் கப்பி மீனின் முட்டைகளும் விந்துகளும் அடங்கிய நீர்மத்தை செயற்கை நீர்த்தேக்கத்தில் இடுகின்றனர். இடம்: பிரேசில் நாடு.]] 1779–1780 ஆண்டுப் பகுதியில் முதலாவது டெங்கு என உறுதிப்படுத்தப்பட்ட தொற்று நிகழ்வு ஆசியா, வட அமெரிக்கா, ஆபிரிக்கா போன்ற பகுதிகளில் ஏறத்தாழ ஒரே நேரத்தில் நிகழ்ந்தது. 1789 இல் அமெரிக்க மருத்துவர் பெஞ்சமின் ரஷ் 1780 ஆம் ஆண்டு பிலாடெல்பியாவில் நிகழ்ந்திருக்கக்கூடிய டெங்கு தொற்று நிகழ்வுபற்றிக் குறிப்பிட்டுள்ளார், இவர் அதன் அறிகுறிகளை வைத்து ‘எலும்பு முறிப்பு நோய்’ என்று பெயரிட்டார்.
ஆராய்ச்சிகள்
டெங்கு நோயைத் தடுக்க அல்லது ஒழிக்கப் பல ஆராய்ச்சிகள் உலகின் பல பாகங்களிலும் செய்யப்பட்டு வருகின்றன. நோய்க்காவிகளின் கட்டுப்பாடு, தீநுண்மத்துக்கான (வைரசுக்கான) தடுப்பு மருந்து உருவாக்கம், வைரசுக்கெதிரான மருந்துகள் கண்டுபிடிப்பு எனப் பல வழிகளிலும் ஆராய்ச்சியாளர்கள் தமது முயற்சியை மேற்கொண்டு வருகின்றனர்.
கப்பி (guppy) எனும் ஒருவகை மீன்வகைகளை தேங்கிக் கிடக்கும் நீர்நிலைகளில் வளர்ப்பது, அவை கொசுக்களின் குடம்பிகளைத் தின்னுவது மூலம் கொசுக்களின் இனவிருத்தி கட்டுப்படுத்தப்படுகின்றது. இம்முயற்சி ஓரளவு வெற்றியைத் தந்துள்ளதென அறியப்படுகின்றது.
முன்னெச்சரிக்கை அமைப்பு
டெங்குக் காய்ச்சல் பரவுவதற்கான வாய்ப்பைச் சுமார் 16 வாரங்களுக்கு முன்பாகவே கண்டறிந்து, முன்னெச்சரிக்கை விடுப்பதற்கான அமைப்பைச் சிங்கப்பூரைச் சேர்ந்த யின் லிங் ஹி வடிவமைத்து வருகிறார். வெப்பநிலையில் ஏற்படும் மாற்றங்களைக் கண்காணிப்பதன் மூலம் டெங்கு காய்ச்சலுக்கு காரணமாகும் கிருமிகளின் நிலையை அறிய முடியும் என்பதே அவரது முக்கிய கண்டுபிடிப்பு.
வெளி இணைப்புகள்
பகுப்பு:நோய்கள் பகுப்பு:நச்சுநுண்ம நோய்கள் பகுப்பு:தடுப்பு மருந்தேற்றத்தால் தடுக்கக்கூடிய நோய்கள்
வாணகிரி லெட்சுமி நாராயணப்பெருமாள் கோயில்
வாணகிரி லெட்சுமி நாராயணப்பெருமாள் கோயில் தமிழ்நாட்டில் நாகபட்டினம் மாவட்டம், வாணகிரி என்னும் ஊரில் அமைந்துள்ள பெருமாள் கோயிலாகும்.
அஃபிஃப் ஹொசைன்
அஃபிஃப் ஹொசைன் (afif hosssain பிறப்பு 22 செப்டம்பர் 1999) என்பவர் வங்காளதேசத் துடுப்பாட்ட அணியின் வீரர் ஆவார். பிப்ரவரி 2018 இல், இலங்கைத் துடுப்பாட்ட அணிக்கு எதிரான தொடருக்கான வங்காளதேச பன்னாட்டு இருபது 20 (டி 20 ஐ) அணியில் இவர் இடம் பெற்றார். இவர் பிப்ரவரி 15, 2018 அன்று இலங்கைத் துடுப்பாட்ட அணிக்கு எதிரான  பன்னாட்டு இருபது20 துடுப்பாட்டப் போட்டியில் இவர் அறிமுகமானார்.
வாணகிரி லெட்சுமி நாராயணப்பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
அஃபிஃப் ஹொசைன்
ஆரம்ப கால வாழ்க்கை
இவர் வங்காளதேசத்தின் மிகப்பெரிய விளையாட்டு நிறுவனமான வங்காளதேச கிரிரா ஷிக்கா புரோடிஷ்டானின் எனும் கல்வி நிறுவனத்தின் மாணவராக இருந்தார், இது ஷாகிப் அல் ஹசன் மற்றும் முஷ்பிகுர் ரஹீம் போன்ற பரவலாக அறியப்படும் வீரர்களை  உருவாக்கியுள்ளது. 19 வயதிற்குட்பட்ட துடுப்பாட்டப் போட்டிகளில் சிறப்பான ஆட்டத்தைை வெளிப்படுத்தினார். இவர் விளையாடும் திறன் தமீம் இக்பாலைப் போலவே இருப்பதாக பயிற்சியாளர்கள் கருதினர்.
வாணகிரி லெட்சுமி நாராயணப்பெருமாள் கோயில்
கோயில் அமைப்பு
இக்கோயிலில் லெட்சுமி நாராயணப் பெருமாள் சன்னதியும், வேணுகோபாலன், ஆஞ்சநேயர், பலிபீடம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
அஃபிஃப் ஹொசைன்
உள்நாட்டுப் போட்டிகள்
2016ஆம் ஆண்டில் நடைபெற்ற வங்காளதேச பிரீமியர் லீக் துடுப்பாட்ட தொடரில் ராஜ்ஷாஹி கிங்ஸ்  துடுப்பாட்ட அணிக்காக விளையாடினார். டிசம்பர் 3 அன்று நடைபெற்ற இருபது-20 போட்டியில் 5 இலக்குகளை கைப்பற்றினார். அப்போது இவருக்கு வயது பதினேழு ஆகும். இதன் மூலம் மிகக் குறைந்த வயதில் 5 இழக்குகளை கைப்பற்றிய வீரர் எனும் சாதனை படைத்தார். லீக் கட்டத்தின் இறுதி கட்டங்களில் விளையாடிய அவர், கிறிஸ் கெய்லின் இலக்கு உட்பட 21 ஓட்டங்களுக்கு 5 இலக்குகளை வீழ்த்தினார்.
வாணகிரி லெட்சுமி நாராயணப்பெருமாள் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஏகாதசி முக்கிய திருவிழாவாக நடைபெறுகிறது.
அஃபிஃப் ஹொசைன்
உள்நாட்டுப் போட்டிகள்
2016 ஆம் ஆண்டில் இவர் முதல்தர துடுப்பாட்டப் போட்டிகளில் அறிமுகமானார். பிப்ரவரி 17 அன்று நடைபெற்ற வங்காளதேச துடுப்பாட்ட தொடரில் இவர் கிழக்கு மாகாண அணி சார்பாக விளையாடினார்.அந்தப் போட்டியின் முதல் ஆட்டப் பகுதியில் 105 ஓட்டங்கள் எடுத்து ஆட்ட நாயகன் விருது பெற்றார்.
வாணகிரி லெட்சுமி நாராயணப்பெருமாள் கோயில்
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அஃபிஃப் ஹொசைன்
உள்நாட்டுப் போட்டிகள்
5 ஜூன் 2017 அன்று, 2016–17 டாக்கா பிரீமியர் டிவிசன் துடுப்பாட்ட லீக்கில், அபஹானி லிமிடெட் அணிக்காக ஹாட்ரிக் இலக்கினை கைப்பற்றினார்.
2018–19 வங்காளதேசஷ் பிரீமியர் லீக்கிற்கான வரைவு பட்டியலில் இடம் பெற்றதை தொடர்ந்து, அக்டோபர் 2018 இல், சில்ஹெட் சிக்ஸர்ஸ் அணியில் இடம் பெற்றார். ஆகஸ்ட் 2019 இல், வங்காளதேச துடுப்பாட்ட வீரர்கள் 35 பேருக்கு பயிற்சி அளிக்க திட்டமிடப்பட்டு இருந்த வீரர்களில் ஒருவராக இருந்தார்.
19 வயதுக்குட்பட்ட துடுப்பாட்ட வாழ்க்கை
2016 ஆம் ஆண்டில் நடைபெற்ற 19 வயதிற்குட்பட்ட ஆசிய கோப்பை துடுப்பாட்ட தொடரில் 19 வயதிற்குட்பட்ட வங்காளதேச துடுப்பாட்ட அணியின் துணை தலைவராக இருந்தார். 2018 ஆம் ஆண்டில் நடைபெற்ற 19 வயதிற்குட்பட்ட துடுப்பாட்ட உலகக்கிண்ண கோப்பை தொடரிலும் இவர் வங்காளதேச அணி சார்பாக விளையாடினார். இந்தத் தொடரில் சிறப்பான ஆட்டத்தை வெளிப்படுத்திய இவர் 276 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த வங்கதேச மட்டையாளர்கள் வரிசையில் முதலிடம் பிடித்தார்.அந்த தொடரில் சிறப்பாக விளையாடி யதற்காக வங்காளதேச துடுப்பாட்ட வாரியம் வளர்ந்து வரும் வீரர் எனும் விருதினை இவருக்கு கொடுத்தது.
.
2018 டிசம்பரில், 2018 ஏ.சி.சி வளர்ந்து வரும் ஆசிய அணிகள் கோப்பைக்கான வங்காளதேச அணியில் இடம் பெற்றார்.
குறிப்புகள்
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1999 பிறப்புகள்
வாழத்துங்கல்
வாழத்துங்கல் (Valathungal) அல்லது வாழத்தும்கல் என்பது இந்திய மாநிலமான கேரளாவில் உள்ள கொல்லம் நகரின் அருகிலுள்ள புறநகர் பகுதியாகும். இது கொல்லம் மாநகராட்சியின் 30வது வார்டாக உள்ளது. இது, நகரின் மக்கள் அதிக அளவில் வசிக்கும் ஒரு பகுதியாகும். இரவிபுரம் இரயில் நிலையம் மிக அருகில் உள்ளது.
முக்கியத்துவம்
பெரிய வாழத்துங்கல் பகுதிக்கு (வாழத்துங்கல் மேற்கு மற்றும் வாழத்துங்கல் கிழக்கு) முன்னர் இரண்டு வெவ்வேறு நகரசபைகள் இருந்தன. அவை 2005 இல் ஒன்றிணைந்து ஒரே சபையை உருவாக்கியது. கொல்லம் மாநகராட்சியின் இரவிபுரம் மண்டலத்தில் வாழத்துங்கல் சபை உள்ளது. வாழத்துங்கலில் இரவிபுரம் அரசு ஓமியோபதி மருந்தகம் உள்ளது.
சான்றுகள்
பகுப்பு:கொல்லம் மாவட்டம்
சங்கரப்பிள்ளை பரராஜசிங்கம்
சேர் சங்கரப்பிள்ளை பரராஜசிங்கம் (Sangarapillai Pararajasingam, பி25 சூன் 1896 - ) மூதவை உறுப்பினராகவும் இருந்தவர்.
இளமைக் காலம்
பரராஜசிங்கம் 1896 சூன் 25 இல் ஏ. வி. சங்கரப்பிள்ளை என்பவருக்குப் பிறந்தார். தந்தை மானிப்பாய் இந்துக் கல்லூரியை நிறுவியவர்.. பரராஜசிங்கம் கொழும்பு கல்கிசையில் உள்ள புனித தோமையர் கல்லூரியிலும், பின்னர் உவெசுலி கல்லூரியிலும் கல்வி கற்றார். இவர் சேர் பொன். அருணாசலத்தின் மகள் பத்மாவதி என்பவரைத் திருமணம் புரிந்தார்.